
ประกาศโรงเรียนพยุห์วิทยา
 เรื่อง  การใช้มาตรฐานและค่าเป้าหมายของมาตรฐานการศึกษาขั้นพื้นฐาน
เพื่อดำเนินงานตามระบบการประกันคุณภาพภายในของสถานศึกษาโรงเรียนพยุห์วิทยา 
 ประจำปีการศึกษา ๒๕๖๓
--------------------------------------
	ตามประกาศกระทรวงศึกษาธิการ เรื่องให้ใช้มาตรฐานการศึกษาขั้นพื้นฐานเพื่อการประกันคุณภาพภายในสถานศึกษา ที่มีการปรับมาตรฐานการศึกษาให้เหมาะสมและสอดคล้องกัน เพื่อนำไปสู่การพัฒนาคุณภาพมาตรฐานการศึกษา และเพื่อรองรับการประเมินคุณภาพภายนอก
	 อาศัยอำนาจตามความในมาตรา ๙(๓) มาตรา ๓๑ และมาตรา ๔๘ พระราชบัญญัติการศึกษาแห่งชาติ พ.ศ. ๒๕๔๒ และที่แก้ไขเพิ่มเติม (ฉบับที่ ๒) พ.ศ. ๒๕๔๕ มีการกำหนดให้หน่วยงานต้นสังกัดและสถานศึกษาจัดให้มีระบบประกันคุณภาพภายในสถานศึกษา อันนำไปสู่การกำหนดให้มีมาตรฐานการศึกษาขั้นพื้นฐานขึ้น ประกอบกับได้มีการประกาศใช้กฎกระทรวงการประกันคุณภาพการศึกษา พ.ศ. ๒๕๖๑ และกระทรวงศึกษาธิการมีประกาศให้ใช้มาตรฐานการศึกษาระดับปฐมวัย ระดับการศึกษาขั้นพื้นฐาน และระดับการศึกษาขั้นพื้นฐานศูนย์การศึกษาพิเศษ พ.ศ. ๒๕๖๑ ลงวันที่ ๖ สิงหาคม ๒๕๖๑ สำหรับให้สถานศึกษาใช้เป็นแนวทางดำเนินงานเพื่อการประกันคุณภาพภายในของสถานศึกษาและเตรียมการประเมินคุณภาพภายนอก จึงจะทำให้เกิดความมั่นใจแก่ผู้มีส่วนเกี่ยวข้องทุกฝ่ายว่าการจัดการศึกษาของสถานศึกษามีคุณภาพ ได้มาตรฐาน และคงรักษาไว้ซึ่งมาตรฐานจากการดำเนินงานประกันคุณภาพภายในของสถานศึกษา
	โรงเรียนพยุห์วิทยา  จึงขอกำหนดค่าเป้าหมายตามมาตรฐานการศึกษาระดับการศึกษาขั้นพื้นฐานเพื่อการประกันคุณภาพภายในของสถานศึกษา จำนวน ๓ มาตรฐาน ดังเอกสารที่แนบท้าย		
ประกาศ ณ วันที่   ๑   เดือน กรกฎาคม   พ.ศ.  ๒๕๖๓
[image: ]                                                              
                                                          (นายลือชัย  พิเลิศ)
	                    			 ผู้อำนวยการโรงเรียนพยุห์วิทยา




มาตรฐานการศึกษาขั้นพื้นฐาน เพื่อการประกันคุณภาพภายในของสถานศึกษา
       โรงเรียนพยุห์วิทยา  ปีการศึกษา ๒๕๖๓
	มาตรฐาน/ตัวบ่งชี้
	ค่าเป้าหมาย
(ระดับคุณภาพ)

	มาตรฐานที่ ๑ คุณภาพผู้เรียนของผู้เรียน
	ระดับคุณภาพดีเลิศ 

	๑.๑ ผลสัมฤทธิ์ทางวิชาการของผู้เรียน
	ระดับดีเลิศ

	 ๑) ความสามารถในการอ่าน  เขียน การสื่อสาร ภาษาไทย ภาษาอังกฤษและภาษาจีน และการคิดคำนวณตามเกณฑ์ของแต่ละระดับชั้น
	ระดับดีเลิศ

	 ๒) ความสามารถในการคิดวิเคราะห์ คิดอย่างมีวิจารณญาณ อภิปราย แลกเปลี่ยนความคิดเห็นและแก้ปัญหา
	ระดับดีเลิศ

	 ๓) มีความสามารถในการสร้างนวัตกรรม
	ระดับดีเลิศ

	 ๔) ความสามารถในการใช้เทคโนโลยีสารสนเทศ และการสื่อสาร
	ระดับดีเลิศ 

	 ๕) มีผลสัมฤทธิ์ทางการเรียนตามหลักสูตรสถานศึกษา 
	ระดับดี

	 ๖) มีความรู้ ทักษะพื้นฐาน และเจตคติที่ดีต่องานอาชีพ
	ระดับยอดเยี่ยม

	๑.๒ คุณลักษณะที่พึงประสงค์ของผู้เรียน
	ระดับยอดเยี่ยม

	1) การมีคุณลักษณะและค่านิยม ด้าน การออม การไหว้ การรักษาความสะอาด  โดยไม่ขัดกับกฎหมายและวัฒนธรรมอันดีของสังคม
	ระดับยอดเยี่ยม  

	  ๒)  ความภูมิใจในท้องถิ่น และความเป็นไทย
	ระดับยอดเยี่ยม  

	  ๓) ยอมรับที่จะอยู่ร่วมกันบนความแตกต่างและความหลากหลาย   
	[bookmark: _Hlk64963315]ระดับยอดเยี่ยม  

	  ๔) สุขภาวะทางร่างกาย และลักษณะจิตสังคม
	ระดับยอดเยี่ยม  

	มาตรฐานที่ ๒ กระบวนการบริหารและการจัดการ
	ระดับดีเลิศ

	1. มีเป้าหมาย วิสัยทัศน์ และพันธกิจ ที่สถานศึกษากำหนดชัดเจน
	ระดับดีเลิศ

	   ๒.  มีระบบบริหารจัดการศึกษาของสถานศึกษา
	ระดับดีเลิศ

	   ๓. ดำเนินงานพัฒนาวิชาการที่เน้นคุณภาพของผู้เรียนรอบด้าน ตามหลักสูตรสถานศึกษา และ
ทุกกลุ่มเป้าหมาย
	ระดับดีเลิศ

	   ๔) พัฒนาครูและบุคลากรให้มีความเชี่ยวชาญทางวิชาชีพ โดยเน้นการจัดการเรียนการสอน แบบ active learning
	ระดับดีเลิศ

	   ๕) จัดสภาพแวดล้อมทางกายภาพและสังคมที่เอื้อต่อการจัดการเรียนรู้อย่างมีคุณภาพ 
	ระดับดีเลิศ

	   ๖) จัดระบบเทคโนโลยีสารสนเทศ เพื่อสนับสนุนการบริหารจัดการและจัดการเรียนรู้
	ระดับดีเลิศ

	มาตรฐาน/ตัวบ่งชี้
	ค่าเป้าหมาย
(ระดับคุณภาพ)

	มาตรฐานที่ ๓ กระบวนการจัดการเรียนการสอนที่เน้นผู้เรียนเป็นสำคัญ
	ระดับดีเลิศ

	๑. จัดการเรียนรู้ผ่านกระบวนการคิดและปฏิบัติจริง และสามารถนำไปประยุกต์ในชีวิตได้
	ระดับดีเลิศ

	๒. ใช้สื่อ เทคโนโลยีสารสนเทศ และแหล่งเรียนรู้ที่เอื้อต่อการเรียนรู้
	ระดับดีเลิศ

	๓. มีการบริหารจัดการชั้นเรียนเชิงบวก
	ระดับดีเลิศ

	๔ ตรวจสอบและประเมินผู้เรียนอย่างเป็นระบบ และนำผลมาพัฒนาผู้เรียน
	ระดับดีเลิศ

	๕. มีการแลกเปลี่ยนเรียนรู้และให้ข้อมูลสะท้อนกลับเพื่อพัฒนาและปรับปรุงการจัดการเรียนรู้
	ระดับดีเลิศ

	                                                                       สรุปภาพรวม
	ดีเลิศ

